MÜÜGILEPING nr

[Vali kuupäev]

(hiliseima digitaalallkirja kuupäev)

Riigimetsa Majandamise Keskus, edaspidi **ostja**, keda esindab [Vali sobiv] [Vali kuupäev] [Vali sobiv] nr alusel , ühelt poolt,

ja edaspidi **müüja,** keda esindab [Vali sobiv] alusel , teiselt poolt,

keda nimetatakse edaspidi lepingus **pool** või ühiselt **pooled**,

sõlmisid käesoleva töövõtulepingu, edaspidi **leping**, avatud hankemenetlusega riigihange „…………………………….**“** (DHS nr 1-47………, viitenumber …………) tulemusena alljärgnevas:

1. **Üldsätted**
   1. Leping on sõlmitud riigihanke „Soomaa külastuskeskuse tehnika (edaspidi riigihange) tulemusena.
   2. Lepingu esemeks on heli-, valgus- ja videotehnika ostmine (edaspidi nii ainsuses kui mitmuses nimetatud asi).
   3. Lepingu lahutamatuteks osadeks on riigihanke alusdokumendid, müüja pakkumus, lepingus ettenähtud juhtudel pooltevahelised kirjalikud teated ning lepingu muudatused ja lisad.
   4. Asja täpsem kirjeldus on toodud riigihanke alusdokumentides ja müüja pakkumuses.
   5. Lepingul on selle sõlmimise hetkel järgmised lisad:
      1. Lisa 1 - Eduka pakkuja pakkumuse maksumuse tabel;
      2. *Lisa 2 - \_\_\_\_\_\_\_\_\_\_\_ (lisatakse vajadusel):.*
2. **Lepingu hind ja tasumise tingimused**
   1. Ostja tasub müüjale asja eest vastavalt pakkumuses fikseeritud kogumaksumusele **\_\_\_\_\_** eurot (edaspidi lepingu hind). Lepingu hinnale lisandub käibemaks õigusaktides sätestatud korras, välja arvatud punktis 2.3 nimetatud juhul.
   2. Ostja tasub asja eest ühes osas pärast asja vastuvõtmist müüja esitatud arve alusel.
   3. Kui pakkumuse esitamise ajal ei olnud müüja käibemaksukohustuslane või tal ei olnud kohustust käibemaksu arvestada, kuid selline kohustus tekkis pärast pakkumuse esitamist või lepingu täitmise käigus, peab müüja arvestama, et lepingu hind sellest käibemaksu võrra ei suurene.
   4. Lepingu hind on lõplik ja sisaldab kõiki lepingu täitmise kulusid*,* sh asja kohale toimetamist ostja asukohta, sh kõik sellega kaasnevad vormistused ja kulud muid müüja toiminguid, mis on sätestatud riigihanke alusdokumentides (nt garantii, koolitus, pakkematerjalide utiliseerimine).
   5. Müüjal ei ole lepingu kehtivuse ajal õigust asja hinda tõsta. Hinna alandamine on lubatud.
   6. Ostja tasub asja eest pärast üleandmise-vastuvõtmise akti allkirjastamist/asja vastuvõtmist ja selle alusel esitatud arve saamist.
   7. Müüja esitab ostjale arve e-arvena. Arvele tuleb märkida riigihanke viitenumber………., ning ostja ja müüja kontaktisikute andmed.
   8. Ostja tasub müüjale 14 kalendripäeva jooksul nõuetekohase arve saamisest.
3. **Asja üleandmine**
   1. Müüja annab ostjale üle asja, mille kvaliteet, kogus ja omadused vastavad riigihanke alusdokumentides ja pakkumuses sätestatule. Riigihanke alusdokumentides määratlemata omaduste osas peab asi olema vähemalt keskmise kvaliteediga ja vastavama sarnastele asjadele tavaliselt esitatavatele nõuetele.
   2. Müüjal peavad olemas olema intellektuaalse omandi õigused lepingu täitmiseks.
   3. Müüja tarnib asja hiljemalt Soomaa külastuskeskusse, aadressil Tipu, 71280 Viljandi maakond, hiljemalt 26.08.2025 va MM-99, mis tuleb tarnida aadressile Tallinna, Toompuiestee 24, 10149. Asja täpne üleandmise aeg lepitakse kokku poolte kontaktisikute vahel*.* Ostja kohustub asja vastu võtma va punktis 3.7 toodud alustel.
   4. Müüja peab asja kohale toimetamisel tagama asja kvaliteedi säilimise ja järgima lepingu objektiks oleva asja tavaliselt esitatavaid transportimise tingimusi.
   5. Asja üleandmine toimub üleandmise-vastuvõtmise aktiga.Ostja veendub asja vastavuses lepingus sätestatule esimesel võimalusel.
   6. Kõik asjade tarnimisega, üleandmisega, seotud kulutused kannab müüja.
   7. Ostjal on õigus keelduda asja vastuvõtmisest, kui asi ei vasta lepingus sätestatule. Sellisel juhul jätab ostja asja vastu võtmata ja esitab pretensiooni.
      1. Pretensioonis fikseeritakse ilmnenud puudused ja määratakse tähtaeg puuduste kõrvaldamiseks. Kui müüja rikub lepingust tulenevat kohustust, mille heastamine ei ole võimalik või kui ostjal ei ole heastamise vastu huvi, tähtaega puuduste kõrvaldamiseks ei määrata.
      2. Ostjal on õigus võtta vastu puudustega asi puuduste kõrvaldamise nõude asemel ja alandada lepingu hinda.
      3. Kui müüja ei ole pretensiooniga nõus, on ostjal õigus tellida asja vastavuse hindamiseks ekspertiis mõlema poole poolt aktsepteeritud sõltumatult eksperdilt. Kui asja vastuvõtmisest keeldumine osutub ekspertiisi tulemusel põhjendamatuks, hüvitab ostja müüjale ekspertiisikulud. Kui ekspertiis kinnitab asja mittevastavust, jäävad ekspertiisikulud müüja kanda.
      4. Ostjal ei ole õigust esitada pretensiooni, kui puudused asja kvaliteedis on tingitud ostja poolt antud sisendiebasobivusest ning müüja oli ostjat sellest teavitanud vastavalt lepingus sätestatule.
   8. Koos üleandmise-vastuvõtmise aktiga antakse ostjale üle asjaga seotud digitaalsed dokumendid (nt asja tehniline dokumentatsioon, kasutusjuhend, paigaldusjuhend, hooldusjuhend vms).
   9. Kui üleantaval asjal esineb vähemalt 3 korral samalaadseid puudusi, on ostjal õigus nõuda müüjalt asja mudeli vahetamist. Seejuures peab uus mudel vastama riigihanke alusdokumentidele ega tohi kaasa tuua ostja jaoks lepingus fikseeritud hinna suurenemist.
   10. Asja omandiõigus ja juhusliku hävimise ning kahjustumise riisiko läheb müüjalt ostjale üle üleandmise-vastuvõtmise akti allkirjastamisega.
   11. Müüja peab tagama ostjale tehnilise tugiteenuse kuni garantiiperioodi lõpuni.
   12. Juhul, kui lepingus määratletud toodet enam ei toodeta või seda ei ole muul mõjuval põhjusel võimalik tarnida, kohustub müüja pakkuma ostjale alternatiivset sarnast toodet, mis vastab algse toote omadustele ja kvaliteedile.
   13. Müüja peab esitama ostjale kirjaliku teavituse koos asendustoote üksikasjaliku kirjeldusega ning selgitustega, kuidas asendustoode vastab algse toote spetsifikatsioonidele. Asendustoote hind ei tohi ületada algse toote hinda.
       1. Kõik muud lepingu tingimused, sealhulgas garantiid ja tarnetingimused, kehtivad ka asendustoote suhtes.
4. **Garantii ja hooldus**
   1. Müüja annab asjale riigihanke alusdokumentides sätestatud kehtivusajaga garantii 36 kuud, mis hakkab kehtima pärast asja omandiõiguse ja otsese valduse üleminekut ostjale, kui garantiikirjas või muus dokumendis ei ole ette nähtud garantiitähtaja ostjale soodsamat algust.
   2. Garantii katab kõiki selle kehtivuse ajal asjal ilmnenud mittevastavusi.
   3. Ostja esitab nõude garantii alusel müüja kontaktisikule 3 päeva jooksul puuduse avastamisest. Müüja on kohustatud ostja nõudele vastama esimesel võimalusel, kuid mitte hiljem kui 3 päeva jooksul arvates teate saamisest.
   4. Seadmete rikke korral kohustub Müüja selle kohapeal välja vahetama 3 tööpäeva jooksul punktis 4.3. esitatud nõude saamisest.
   5. Kui asi vajab garantiihooldust, siis vastutab garantiihoolduse jälgimise, kontrollimise ning läbiviimise eest müüja.
   6. Kui asja garantiiga seotud remonditööd kestavad kauem kui 14 kalendripäeva, kohustub müüja ostjale tagama asendusseadmed. Asendusseadme kasutamise eest ei tasu ostja täiendavaid tasusid.
   7. Garantiiajal asendatud asjale antakse algse garantiiga sama kestusega uus garantii. Asja parandamise korral pikeneb garantii parandamise aja kestuse võrra.
   8. Garantii laieneb kõikidele asja osadele. Garantiiremont hõlmab nii kulusid defektse varuosa asendamisel uuega kui ka remondile ning teostatavatele töödele. Garantii kohaselt parandamisele kuuluva asja transport remondikohta ja tagasi toimub garantiiperioodi vältel müüja kulul.
   9. Remonditeenuse osutamisele kehtib töövõtugarantii 12 kuud ning teenuse osutamise käigus müüdud detailide ja varuosade müügigarantii vähemalt 36 kuud. Müüja võib anda garantii ostjale soodsamatel tingimustel.
   10. Garantii ei välista ega piira ostja õigust kasutada muid seadusest ja lepingust tulenevaid õiguskaitsevahendeid.
5. **Alltöövõtt**
   1. Müüja ei kaasa hankelepingu täitmisele alltöövõtjaid ega tarnijaid, kelle elu- või asukoht on mujal kui Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigihankelepinguga ühinenud riigis.
   2. Ostjal on õigus nõuda hankelepingu täitmisele kaasatavate alltöövõtjate või tarnijate andmete esitamist.
   3. Lepingu olulise rikkumisena käsitletakse juhtumit, kus müüja selliseid alltöövõtjaid või tarnijaid kaasab.
6. **Poolte vastutus ja vääramatu jõud** 
   1. Lepingust tulenevate kohustuste täitmata jätmise või mittekohase täitmisega teisele poolele tekitatud otsese varalise kahju eest kannavad pooled täielikku vastutust selle kahju ulatuses.
   2. Müüja vastutab igasuguse lepingurikkumise eest eelkõige, kui müüja ei ole lepingut täitnud, asi ei vasta lepingus sätestatud nõuetele, asi ei ole tähtaegselt üle antud või müüja ei esita asja üleandmisel selle kohta nõuetekohast dokumentatsiooni vms. Müüja ei vastuta asja puuduste eest, kui need on tingitud asja ebaõigest kasutamisest või hooldamisest ostja poolt.
   3. Kui sama rikkumise eest on võimalik nõuda leppetrahvi mitme sätte alusel või sama rikkumise eest on võimalik kohaldada erinevaid õiguskaitsevahendeid, valib õiguskaitsevahendi ostja. Leppetrahvi nõudmine ei mõjuta õigust nõuda täiendavalt ka kohustuste täitmist ja kahju hüvitamist.
   4. Lisaks lepingu täitmise nõudele või täitmisnõude asemel on ostjal õigus nõuda leppetrahvi kuni 5% iga rikkumise eest, kui müüja ei ole asja üle andnud või ei vasta müüja poolt üle antud asi lepingutingimustele.
   5. Lepingus sätestatud asja üleandmise tähtajast mittekinnipidamise korral on ostjal õigus nõuda müüjalt leppetrahvi 0,05% lepingu hinnast iga viivitatud päeva eest.
   6. Kui müüja ei täida lepinguga võetud kohustusi, ei paranda või ei vaheta ümber puudustega asja ja müüja viivitust saab lugeda oluliseks lepingurikkumiseks, on ostjal õigus osta mittetäidetud või mittenõuetekohaselt täidetud mahus asi kolmandatelt isikutelt ning nõuda lisaks leppetrahvile kolmandatelt isikutelt ostetud asjale kulunud summa ning lepingu hinna vahe hüvitamist müüja poolt ja/või lepingust taganeda.
   7. Kui ostja viivitab lepingus sätestatud rahaliste kohustuste täitmisega, on müüjal õigus nõuda ostjalt viivist 0,05% tähtaegselt tasumata summalt päevas.
   8. Lepingus sätestatud konfidentsiaalsuskohustuse rikkumisel müüja või tema esindajate, töötajate, lepingupartnerite ning muude isikute poolt, keda ta oma kohustuste täitmisel kasutab, on ostjal igakordselt õigus nõuda müüjalt leppetrahvi kuni30% lepingu hinnast ja/või lepingust taganeda.
   9. Õiguskaitsevahendite kohaldamine või kohaldamata jätmine, sh leppetrahvi nõudmine ja selle ulatus, oleneb rikkumise iseloomust, tagajärgedest kahjustatud poolele ja muudest lepingulist suhet mõjutavatest teguritest ning toimub VÕSi alusel.
   10. Kui sama rikkumise eest on võimalik rakendada erinevaid õiguskaitsevahendeid, valib õiguskaitsevahendi(d) selleks õigustatud pool.
   11. Leppetrahvi nõudmine ei mõjuta õigust kasutada teisi õiguskaitsevahendeid.
   12. Leppetrahvid ja viivised tuleb tasuda 14 kalendripäeva jooksul vastava nõude saamisest. Ostjal on õigus asja eest tasumisel tasaarvestada leppetrahvi summa lepingu alusel tasumisele kuuluva summaga.
   13. Pooled ei vastuta lepingust või õigusaktidest tuleneva kohustuse rikkumise eest, kui kohustuse rikkumise põhjustas vääramatu jõud. Vääramatu jõu ja rikkumise vabandatavuse osas kohaldavad pooled võlaõigusseaduses (VÕS) §-s 103 sätestatut.

6.13.1. Vääramatu jõuna ei käsitleta pakkumuste esitamise tähtpäeva seisuga õigusaktidega kehtestatud piiranguid. Vääramatu jõu kohaldumise üheks eelduseks on asjaolu ettenägematus. Pakkumuste esitamise tähtpäeva seisuga kehtivad piirangud olid lepingu pooltele teada ning kõik tegevused planeeriti arvestades pakkumuste esitamise tähtpäeva seisuga kehtivat olukorda. Kui kehtestatakse täiendavad piirangud, mis takistavad lepingu täitmist, on poolel õigus tugineda vääramatule jõule.

6.13.2.Kui lepingu täitmine on takistatud vääramatu jõu mõju tõttu, lükkuvad lepingus sätestatud tähtajad edasi aja võrra, mil vääramatu jõud kohustuse täitmist takistas.

1. **Teadete edastamine** 
   1. Teadete edastamine toimub kirjalikku taasesitamist võimaldavas vormis va. juhul kui teade on informatiivne.
   2. Lepinguga seotud teated edastatakse teisele poolele lepingus sätestatud kontaktisiku kontaktandmetel. Kontaktandmete muutusest on pool kohustatud viivitamatult informeerima teist poolt ja sellist muudatust ei käsitleta lepingu muudatusena. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus sätestatud kontaktandmetel.
   3. Kirjalik teade loetakse poole poolt kätte saaduks järgnevast tööpäevast ametlikule e-posti aadressile edastamisest.
2. **Poolte kontaktisikud** 
   1. Ostja kontaktisikuks lepingu täitmisega seotud küsimustes on \_\_\_, tel \_\_\_, e-post \_\_\_. Ostja kontaktisikul on õigus esindada ostjat kõikides lepingu täitmisega seotud küsimustes. Lepingu muutmise, lepingu lõpetamise ning leppetrahvi, viivise või kahjude hüvitamise nõude esitamise osas on ostja kontaktisikul õigus esindada ostjat ainult ostja esindusõigusliku isiku kirjaliku volituse olemasolul.
   2. Müüja kontaktisik lepingu täitmisega seotud küsimustes on \_\_\_, tel \_\_\_, e-post \_\_\_. Müüja kontaktisikul on õigus esindada müüjat kõikides lepingu täitmisega seotud küsimustes. Lepingu muutmise, lepingu lõpetamise ning leppetrahvi, viivise või kahjude hüvitamise nõude esitamise osas on müüja kontaktisikul õigus esindada müüjat ainult müüja esindusõigusliku isiku kirjaliku volituse olemasolul.
3. **Konfidentsiaalsus ja andmekaitse**
   1. Müüja kohustub tagama, et tema esindajad, töötajad, lepingupartnerid ning muud isikud, keda ta oma kohustuste täitmisel kasutab, oleksid lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.
   2. Lepingu täitmisel müüjale või müüjaga seotud isikutele teatavaks saanud isikuandmed või konfidentsiaalne teave, mis on vastavalt markeeritud ja asjaolud, mille avalikuks tulek võiks kahjustada ostja huve, on konfidentsiaalne. Vastavasisulise informatsiooni kolmandale isikule kättesaadavaks tegemist müüja või müüjaga seotud isiku poolt käsitletakse kui lepingu olulist rikkumist. Lepingu alusel konfidentsiaalseteks andmeteks loetakse ka vahetult asja tarnimise, vms ostja kohta müüjale teatavaks saanud teave. Müüjal ei ole õigust nimetatud teavet avaldada ega muul viisil töödelda.
   3. Müüja võib avaldada konfidentsiaalset informatsiooni, sealhulgas isikuandmeid üksnes nendele isikutele, kellele vastav õigus tuleb õigusaktidest või isikutele kes seda teavet vajavad lepinguliste kohustuste täitmiseks ja keda on teavitatud, et selline informatsioon on konfidentsiaalne ja nad on seotud konfidentsiaalsuskohustusega. Kui isikule avaldatakse lepinguliste kohustuste täitmiseks isikuandmeid, on müüja kohustatud tagama, et isik, kellele isikuandmeid avaldatakse, järgib lepingus ja õigusaktides sätestatud isikuandmete töötlemise nõudeid.
   4. Konfidentsiaalne informatsioon ei hõlma endas informatsiooni, mis on avalikult teadaolev või mille avalikustamise kohustus tuleneb õigusaktidest tingimusel, et selline avaldamine viiakse läbi võimalikest variantidest kõige piiratumal viisil. Müüjal ei ole õigust kasutada konfidentsiaalset teavet kasu saamise eesmärgil või kolmandate isikute huvides.
   5. Müüja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.
   6. Müüjal ega müüjaga seotud isikutel ei ole õigust anda lepingu raames teateid pressile, meediale, üldsusele või teistele auditooriumidele ilma ostja eelneva kirjalikku taasesitamist võimaldavas vormis antud nõusolekuta. Meediapäringute korral tuleb müüja vastus kooskõlastada ostjaga.
4. **Lepingu kehtivus, muutmine ja lõpetamine**
   1. Leping jõustub allkirjastamisest poolte poolt ja kehtib lepingust tulenevate kohustuste täitmiseni. Lepingu lõppemine ei mõjuta selliste kohustuste täitmist, mis oma olemuse tõttu kehtivad ka pärast lepingu lõppemist.
   2. Kumbki pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.
   3. Ostjal on õigus leping mõjuva põhjuse olemasolul ennetähtaegselt üles öelda, eelkõige kui tal puuduvad lepingu täitmiseks rahalised vahendid või kaob vastav vajadus. Ostja teatab müüjale ülesütlemisest kirjalikult ette vähemalt 30 kalendripäeva.
5. **Lõppsätted** 
   1. Pooled juhinduvad lepingu täitmisel Eesti Vabariigis kehtivatest õigusaktidest. Kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.
   2. Müüja on teadlik, et leping on avaliku teabe seaduses sätestatud ulatuses avalik.
   3. Lepingu täitmise keel on eesti keel.
   4. Lepinguga seotud vaidlused, mida pooled ei ole suutnud läbirääkimiste teel lahendada, lahendatakse vastavas Maakohtus.

**OSTJA MÜÜJA**

Riigimetsa Majandamise Keskus

Lääne-Viru maakond Haljala vald Registrikood

Mõisa/3, Sagadi küla 45403

Registrikood 70004459 Tel

E-post

RMK looduskaitseosakond

Rõõmu tee 7, Tartu 51013

Tel 50 38556

E-post: kullike.kuusik@rmk.ee

(allkirjastatud digitaalselt) (allkirjastatud digitaalselt)

Küllike Kuusik